Richardus, Dei gratia rex Anglie, dux Normannię, Aquitanię, comes Andegavię, venerabili amico suo W., abbati Cistercii et universo generali abbatum capitulo, in eodem loco congregato, salutem. Ne qua questio, super elemosinam quam ad procurationem abbatum et aliorum ad generale capitulum Cistercii venientium fecimus, possit exoriri, volumus atque precipimus quatinus proventus ipsius elemosinę singulis annis in posterum in predicta procuratione capituli expendatur. Si quid vero residuum fuerit de eadem elemosina, volumus ut in operibus ecclesię Cisterciensi, vel in aliis usibus magis necessariis, expendetur, teste me ipso. Apud Lugdunum super Rodanum, XI die julii.